0550.xml
امام کعبہ ڈاکٹر خالد الغامدی(کل) فیصل مسجد میں نمازجمعہ کی امامت کریں گے
اسلام آباد ۔ 30 اپریل (اے پی پی) امام کعبہ ڈاکٹر خالد الغامدی(کل) جمعہ کو فیصل مسجد میں نمازجمعہ کی امامت کریں گے۔ ذرائع کے مطابق نماز جمع کے اجتماع کےلئے وزارت مذہبی امور اور دعوة اکیڈمی کی طرف سے خصوصی انتظامات کئے گئے ہیں۔ اس موقع پر وفاقی دارالحکومت کی انتظامیہ اور سیکیورٹی اداروں نے موثر حفاظتی اقدامات کے حوالہ سے حکمت عملی تشکیل دیدی ہے۔ نمازیوں سے اپیل کی گئی ہے کہ وہ نظم وضبط کا خاص خیال رکھیں۔ وزارت مذہبی امور کے مطابق نماز جمعہ میں صدر مملکت ممنون حسین، وفاقی وزیر مذہبی امور سردار محمد یوسف، وفاقی وزراء، ارکان پارلیمنٹ بھی شرکت کریں گے۔
APP
30.04.15
0550p.xml
امام کعبہ آج فیصل مسجد میں نماز جمعہ پڑھائینگے
اسلام آباد(خبر نگار خصوصی)امام کعبہ شیخ خالد الغامدی آج فیصل مسجد اسلام آباد میں جمعہ کی امامت کرائیں گے۔صدر ممنون حسین،وفاقی وزیر مذہبی امور سردار یوسف، وزیر مملکت پیر امین الحسنات سمیت وفاقی وزراکی بڑی تعداد امام کعبہ کی امامت میں جمعہ کی نماز ادا کریگی۔وزرات مذہبی امور نے وفاقی وزرا، ارکان پارلیمنٹ سمیت مختلف اہم شخصیت کو نماز جمعہ امام کعبہ کی امامت میں ادا کرنے کیلئے دعوت نامے کے کارڈ بھی جاری کئے ہیں،فیصل مسجد میں نماز کی ادائیگی کے دعوت نامے جاری کئے گئے ہیں، ذرائع نے بتایا کی جمعہ کی نماز کیلئے عام شہریوں کو بھی دعوت ہے۔
express
01.05.14